Sekolah Rendah Agama Bersepadu Muar

Sekolah Rendah Agama Bersepadu Muar atau nama ringkasnya SRAB Muar, merupakan sebuah Sekolah agama bantuan Kerajaan Negeri Johor yang terletak di Jalan Indah 11 ,Taman Pertama Indah, Sungai Abong Muar. Ia merupakan salah satu dari Sekolah Rendah Agama Bersepadu milik kerajaan Johor. Sekolah ini mempunyai 12 buah kelas.  

Setakat 2025, sekolah ini mempunyai jumlah 35 orang guru dan 422 orang murid. 

Sejarah 

 Sejarah Penubuhan 
Sekolah Rendah Agama Bersepadu Daerah Muar (SRAB Muar) terletak di Sungai Abong, lebih kurang 6km dari Bandar Muar. Bangunannya terletak bersebelahan Sekolah Agama Sungai Abong, Kolej Vokasional Muar dan Jabatan Pengangkutan Jalan Daerah Muar. 

Pendidikan di SRAB Muar adalah berbeza berbanding sekolah-sekolah rendah yang lain kerana SRAB Muar melibatkan dua sistem pendidikan iaitu akademik dan juga agama. Pentadbiran SRAB Muar juga mempunyai perbezaan kerana ia melibatkan Kementerian Pendidikan Malaysia dan juga Jabatan Agama Islam Johor. Oleh sebab itu pentadbiran dan pengurusan di sekolah SRAB Muar ini melibatkan Pejabat Pendidikan Daerah Muar dan Pejabat Pendidikan Islam Daerah Muar. 

Pada awal penubuhannya, pada tahun 1999, SRAB Muar mempunyai 80 orang murid Tahun Satu yang melibatkan dua buah kelas, 6 orang tenaga pengajar termasuk Guru Besar dan seorang Pembantu Tadbir. Setiap tahun berlakunya penambahan kuota kemasukkan murid sebanya 80 orang bagi dua kelas dan 5 orang tenaga pengajar. Sehingga tahun 2006, menjadikan jumlah pelajar sebanyak 451 orang yang melibatkan 12 kelas bagi Tahun Satu hingga Enam dan 30 orang tenaga pengajar. Selama tiga tahun bermula tahun 1999 hingga 2001, pentadbiran dan persekolahan, SRAB Muar telah menumpang di bangunan Sekolah Agama Sungai Abong. 

Pada peringkat awal, pembinaan bangunan SRAB Muar dicadangkan dibina di Parit Keroma, Muar. Walaubagaimanapun, implikasi dan komitmen serta keprihatinan semua pihak, khususnya Bahagian Pendidikan Jabatan Agama Johor, kini SRAB Muar telah berpindah ke bangunan baharu. Bermula tahun 2001 SRAB Muar meneruskan langkah kehadapan apabila melaksanakan segala urusan pentadbiran, sesi pengajaran dan pembelajaran di bangunan baharu. 

Sekolah Rendah Agama Bersepadu Muar adalah sebuah sekolah gred B daerah Muar. Sekolah ini ditadbir oleh Ustaz Mohd Sanusi Bin Hj Rahiman selaku Guru Besar. Sekolah ini beroperasi bermula jam 8.00 pagi hingga 4:30 petang. ​ Pada tahun 2023, tenaga pengajar di sekolah ini seramai 35 orang terdiri daripada 9 orang guru lelaki dan 26 orang guru perempuan . Setakat ini jumlah murid seramai 422 orang murid melibatkan 12 kelas. Sekolah ini juga telah menerima seramai 72 orang murid Darjah 1 yang terdiri daripada 34 orang murid lelaki manakala 39 orang murid perempuan.

 Sejarah Pentadbiran 

 Senarai Guru Besar 
+Senarai Guru BesarGuru BesarTarikh (tempoh) Berkhidmat1. (Allahyarham) Ustaz Kassim bin IbrahimJanuari - Jun 19992. Ustaz Mohd. Hapip bin OthmanJun - November 19993. Ustaz Sairozi bin Hj. SubahirJanuari 2000 - Disember 20084. Tn. Hj. Zarkasi bin Hj. MustakimJanuari - Mei 20094. Tn. Hj. Mohd Romli bin Hj. AliJun 2009 - Mac 20165. Ustaz Mohd.Sanusi bin Hj. RahimanSeptember 2016 - kini

 Senarai Yang Di-Pertua PIBG 
+Senarai YDP PIBGYang Di-Pertua PIBGTarikh (tempoh) Berkhidmat1. Tn. Hj. Khairul Azmi bin Mahalin1999 - 20012. Ustaz Mohd. Sanusi bin Haji Rahiman2001 - 20143. En. Ais bin Md. Sulbidin2014 - kini

Pencapaian 
Pencapaian peringkat antarabangsa
Johan Tilawah dan Taranum Al Quran 2022

Pencapaian peringkat kebangsaan
Johan Tilawah dan Taranum 2021
Johan Tilawah dan Taranum  2022
Gangsa Tilawah dan Taranum 2022
Johan Pertandingan Bahasa Arab 2022
Naib Johan Pertandingan Bahasa Arab 2022

Pencapaian peringkat negeri
Tempat ketiga Syarahan TKRS 2020
Naib Johan Bantu Mula TKRS 2018
Wakil Daerah Memanah 2018
Wakil Daerah Bola Boling 2018
Wakil Daerah Stesen Keusahawanan TKRS 2018
Saguhati Hafazan 2018
Saguhati Nyanyian Nayid Peringkat Negeri Johor 2018
Saguhati Bercerita Kisah Al Quran 2018
Naib Johan Nasyid Perempuan 2018
Penyertaan Bola Sepak Peringkat Negeri 2018

 Pautan luar dan Sumber 
 Sekolah Rendah Agama Bersepadu Muar
 JCT5001 - SEKOLAH RENDAH AGAMA BERSEPADU MUAR
 Laman YouTube SRAB Muar

Sekolah Rendah Agama Bersepadu Muar
Sekolah Rendah Agama Bersepadu Muar